section_heading: Povijest
paragraph_text: Ključnu ulogu u razvoju Antwerpena imalo je otkriće Amerike i dostava iz nje opljačkanog blaga u europske luke. Antverpenska luka pripadala je vojvodi od Burgundije, koji je kasnije postao Karlo V. Pišući 1560. godine o velikom trgovačkom gradu Antwerpenu, florentinski diplomat Ludovico Guicciardini napisao je da je na tržištu tog grada našao "bezbrojne vrste robe, dragog kamenja i bisera različite kvalitete, koje su Španjolci donijeli iz svoje Zapadne Indije i Perua zvanih Amerika i Novi svijet". Poglavito donose "u velikim količinama zlato, čisto srebro u šipkama i rukom izrađeno, koje je jednako tako najvećim dijelom iz tog novog i sretnog svijeta". Do 1555. Antwerpen je narastao do grada od preko 100 000 stanovnika, premda je još u doba otkrića Amerike 1490-ih vjerojatno imao manje od 20 000 žitelja.<ref>Jack McIver Weatherford-Indijanski darovatelji: kako su Indijanci obiju Amerika preobrazili svijet, MISL, Zagreb, 2003., str. 24.-25.